Na temelju članaka 23., 82. stavka 1. točka 2. i 96. Zakona o javnoj nabavi ("Narodne novine", broj 90/2011), članka 11., stavak 3., podstavak 7. Odluke o kriterijima, mjerilima i načinu korištenja sredstava za materijal, dijelove i usluge tekućeg i investicijskog održavanja i rashoda za nabavu proizvedene dugotrajne imovine i dodatna ulaganja na nefinancijskoj imovini osnovnih škola na području Dubrovačko-neretvanske županije u 2012. godini (Klasa: 404-01/12-01/09; Urbroj: 2117/1-04-12-3; od 04. lipnja 2012. godine) i članka 76. Statuta Osnovne škole Ston, ravnatelj Osnovne škole Ston, donosi

## O D L U K U

**o odabiru ponude**

**I.**

U postupku javnog nadmetanja broj 2012/S 002-0041439 - otvoreni postupak javne nabave male vrijednosti za nabavu usluge izrade glavnog i izvedbenog projekta za djelomičnu rekonstrukciju postojeće zgrade OŠ Ston i dogradnju športske dvorane (20 230 Ston, Put braće Mihanovića 8, OIB: 33040856715) - Evidencijski broj nabave: 02/2012, odabire se ponuda ponuditelja **GIN-COMPANY d.o.o., (Biogradska cesta 19, 23 000 Zadar, OIB: 91269631532),** Ponuda br. 225/2012-2 od 03. kolovoza 2012., na iznos **205.750,00 Kn (257.187,50 Kn sa PDV-om)**.

**II.**

Sukladno članku 96. stavak 6. ova Odluka dostavlja se s preslikom Zapisnika o pregledu i ocjeni ponuda, bez odgode, preporučenom poštom s povratnicom.

**III.**

Sukladno članku 98. stavak 1. Zakona o javnoj nabavi (Narodne novine 90/2011) rok mirovanja ističe u roku 10 dana od dana dostave ove Odluke svakom ponuditelju.

**IV.**

O uvjetima i načinu realizacije javnog nadmetanja iz točke I. Odluke, zaključiti će se Ugovor o javnoj nabavi usluge.

## Obrazloženje

Naručitelj je na temelju članaka 23. Zakona o javnoj nabavi proveo otvoreni postupak javne nabave male vrijednosti za nabavu usluge izrade glavnog i izvedbenog projekta za djelomičnu rekonstrukciju postojeće zgrade OŠ Ston i dogradnju športske dvorane (20 230 Ston, Put braće Mihanovića 8, OIB: 33040856715) - Evidencijski broj nabave: 02/2012, te je:

* objavio poziv na nadmetanje u otvorenom postupku javne nabave u Elektroničkom oglasniku javne nabave u Narodnim novinama broj 2012/S 002-0041439
* javno otvorio ponude dana 06. kolovoza 2012. u 11ºº sati, te utvrdio da su do isteka roka za dostavu ponuda pristigle četiri (4) ponude, i to ponude:
* CANOSA INŽENJERING d.o.o., (Potok 17, Trsteno, MB:0627810, OIB: 9005487194)
* GIN-COMPANY d.o.o., (Biogradska cesta 19, Zadar, MB: 1136828, OIB: 91269631532)
* APZ-Inženjering d.d., (Grahorova 15, Zagreb, MB: 3206688, OIB: 53768441939)
* CAPITAL ING d.o.o. (Ksaverska cesta 6, Zagreb, MB: 3643069, OIB: 75926310092
* pregledom i ocjenom ponuda ocijenjeno je da su sve 4 ponude ponuditelja u potpunosti sukladne uvjetima iz dokumentacije za nadmetanje i prihvatljive.
* prema kriteriju odabira najniže cijene ponuda ponuditelja **GIN-COMPANY d.o.o., (Biogradska cesta 19, 23 000 Zadar, OIB: 91269631532),** ocijenjena je najpovoljnijom.

Temeljem članaka 82. stavka 1. točka 2. Zakona o javnoj nabavi (Narodne Novine broj 90/2011) odlučeno je kao u izreci.

**UPUTA O PRAVNOM LIJEKU**:

Protiv ove Odluke može se izjaviti žalba u roku 5 dana od dana primitka ove odluke. Žalba se izjavljuje Državnoj komisiji za kontrolu postupaka javne nabave, a dostavlja se neposredno , poštom, kao i elektroničkim putem ako su za to ostvareni obostrani uvjeti dostavljanja elekroničkih isprava u skladu s propisom o elektroničkom potpisu.

Žalitelj je obavezan primjerak žalbe dostaviti naručitelju na dokaziv način.

KLASA: 602-01/01-12-162

URBROJ: 2117/1-49/12-0162

Ston,17. kolovoza 2012.

Ravnatelj:

 Mirko Mamić

 \_\_\_\_\_\_\_\_\_\_\_\_\_\_\_\_

Dostaviti:

* CANOSA INŽENJERING d.o.o., Potok 17, Trsteno,
* GIN-COMPANY d.o.o., Biogradska cesta 19, Zadar,
* APZ-Inženjering d.d. Grahorova 15, Zagrb,
* CAPITAL ING d.o.o. Ksaverska cesta 6, Zagreb
* Upravni odjel za obrazovanje, kulturu i sport, Pred Dvorom 1, Dubrovnik
* Pismohrana.